וועדת המדע והטכנולוגיה של הכנסת בראשון ח”כ אורי מקלב תדון ביום שני (10 בדצמבר 2018) בהצעה לדיון מהיר בנושא “הצורך בהנגשת אתרי ממשלה ושירותים ממשלתיים לחברה הערבית”. את ההצעה הגישה חברת הכנסת ניבין אבו רחמון.
“מפרסום מסמך המדיניות של איגוד האינטרנט הישראלי, העוסק בפער הדיגיטלי בין החברה הערבית ליהודית בישראל, עולה צורך ברור שטרם קיבל מענה, לצערי הרב, בהנגשת אתרי אינטרנט של משרדי הממשלה והשירותים המקוונים השונים שמסופקים על-ידם.
+ ב- 2 במאי 2018 פירסמתי כאן באתר ידיעה לפיה חבר הכנסת יוסף ג’בארין הגיש ב- 30 באפריל 2018 שורה של שאילתות אל שרי ממשלה שונים בנושא של הנגשת פעילות משרדיהם בשפה הערבית.
נכון להיום, תחילת חודש דצמבר, השאילתה הזאת, כמו מספר שאילתות נוספות שהוצגו במהלך השנה לשר התקשורת איוב קרא, טרם נענו על-ידו בכנסת.
+ ב- 24.5.2016 פירסמתי כאן באתר ידיעה שכותרתה הייתה: דו”ח חדש של מרכז המחקר והמידע (ממ”מ) של הכנסת שהוצג לציון יום השפה הערבית: כשליש מאתרי האינטרנט הממשלתיים ללא מידע בערבית.
+ ב- 26.12.2015 פירסמתי כאן באתר ידיעה שכותרתה הייתה: דיון שולחן עגול ראשון בנושא אתר התקשוב הממשלתי בערבית; השתתפו נציגים ממשרדי ממשלה, רשויות מקומיות ואנשי מיחשוב.